Κρίστυ Εμίλιο Ιωαννίδου

Η Κρίστυ Εμίλιο Ιωαννίδου (Αθήνα, 5 Απριλίου 1969) είναι Ελληνίδα συγγραφέας και ερευνήτρια ναυτικής Ιστορίας. Γεννήθηκε και ζει στην Αθήνα στην περιοχή Κυψέλη. Από πλευράς της μητέρας της, Πολυτίμης Μαριδάκη, έχει συγγένεια με τον Γεώργιο Μιχ. Μαριδάκη, ύπαρχο του υποβρυχίου ΠΡΩΤΕΥΣ Υ3 που βυθίστηκε αύτανδρο στις 29 Δεκεμβρίου 1940  

 Βιογραφικά στοιχεία 
Η Κρίστυ Εμίλιο Ιωαννίδου γεννήθηκε και ζει στην Πόλη των Αθηνών. Σπούδασε ψυχολογία, ετυμολογία και ιστορία. Εξειδικεύεται σε θέματα που αφορούν τη ναυτιλία και την ανάλυση ναυτικών πολεμικών επιχειρήσεων κυρίως στην αρχαία Ελλάδα και στα ελληνικά υποβρύχια του Β΄ Παγκοσμίου Πολέμου. Έχει αναπτύξει αξιόλογη συγγραφική δραστηριότητα (βιβλία, άρθρα, μελέτες, μονογραφίες και αναλύσεις) σε περιοδικά του ειδικού Τύπου, σε πανεπιστημιακά περιοδικά καθώς και σε περιοδικά που εκδίδουν ειδικευμένοι φορείς όπως το Γενικό Επιτελείο Ναυτικού (ΓΕΝ). Μια επιλογή αρθρογραφίας και μελετών στην ελληνική και αγγλική γλώσσα στο Academia.edu 

Έχει μετάσχει σε ελληνικά και ξένα ντοκιμαντέρ, καθώς και σε ημερίδες, διαλέξεις και συνέδρια όπως, μεταξύ άλλων, στη Σχολή Διοικήσεως Επιτελών του Πολεμικού Ναυτικού (ΣΔΕΠΝ), στη Σχολή Μονίμων Υπαξιωματικών Ναυτικού (ΣΜΥΝ), στην Υπηρεσία Ιστορίας Ναυτικού (ΥΙΝ), στη Σχολή Διαβιβάσεων (ΣΔΒ) του Ελληνικού Στρατού (ΕΣ), καθώς και στο Πανεπιστήμιο PULTUSK (Academy of Humanities της Πολωνίας).

Από το 2016, σε συνεργασία με την Υπηρεσία Ιστορίας Ναυτικού εκδίδει ιστορικά παραμύθια. 

Για το έργο της και την έρευνά της στη Ναυτική Ιστορία έχει τιμηθεί κατά καιρούς με επαίνους και βραβεία. Το 2021 βραβεύτηκε από την Ακαδημία Αθηνών (Βραβείο Α’ Τάξεως Θετικών Επιστημών) για το βιβλίο της Η ζωή στα Ελληνικά Υποβρύχια του Β΄ Παγκοσμίου Πολέμου. 

Είναι δημιουργός και διαχειρίστρια του ιστολογίου Περί Αλός www.perialos.blogspot.gr., ιδρυτικό μέλος και μέλος του Δ.Σ. του Ελληνικού Ινστιτούτου Ναυτικής Ιστορίας (ΕΛ.Ι.Ν.ΙΣ.), μέλος του Ελληνικού Συνδέσμου Υποβρυχίων (Ελ.Συνδ.Υ/Β) και του Συλλόγου Ιστορικών Μελετών «Κορύβαντες».

 Προσωπική ζωή 
Το 2009 παντρεύτηκε τον δημοσιογράφο και αμυντικό αναλυτή Ιωάννη Σ. Θεοδωράτο, με τον οποίο έχουν αποκτήσει μία κόρη, την Κασσάνδρα.

 Βιβλία της συγγραφέως 
Λεξικά

Λεξικό Αρχαίων Ελληνικών Ναυτικών Όρων, Αθήνα, Historical Quest, 2014.

Ναυτική Ιστορία

Τριήρης, Τακτική και Επιχειρησιακό Περιβάλλον στην Αρχαία Ελλάδα, Αθήνα, Υπηρεσία Ιστορίας Ναυτικού, 2016.

Η πειρατεία στην αρχαία Ελλάδα, Αθήνα, Historical Quest, 2017.

Η ζωή στα ελληνικά υποβρύχια του Β’ Παγκοσμίου Πολέμου, Αθήνα, Historical Quest, 2021 (Βραβείο Α’ Τάξεως Θετικών Επιστημών από την Ακαδημία Αθηνών).

Ιππότες του Τάγματος του Αγίου Ιωάννου της Ιερουσαλήμ στη θάλασσα, Αθήνα, Ελληνικό Ινστιτούτο Ναυτικής Ιστορίας (ΕΛ.Ι.Ν.ΙΣ.), 2022.

Ιστορικά μυθιστορήματα

Υποβρύχιον ΠΡΩΤΕΥΣ Υ-3. Η τελευταία τορπίλη, Αθήνα By the Book, 2026.

Ιστορικά παραμύθια (Σειρά: ο πιο μικρός ήρωας του Ναυτικού):

Ναυσίμαχος. Ο πιο μικρός κυβερνήτης τριήρους, Αθήνα, Υπηρεσία Ιστορίας Ναυτικού, 2016.

Νικήτας. Ο πιο μικρός πυρπολητής, Αθήνα, Υπηρεσία Ιστορίας Ναυτικού, 2017.

Νικηφόρος. Ο πιο μικρός ναύτης του «Αβέρωφ», Αθήνα, Υπηρεσία Ιστορίας Ναυτικού, 2022.

Νικόλαος. Ο πιο μικρός τορπιλητής υποβρυχίου, Αθήνα, Υπηρεσία Ιστορίας Ναυτικού, 2024.

 Διακρίσεις - Βραβεύσεις 
Μεταξύ άλλων:

12/4/2014 Βραβείο Ναυτικής Παράδοσης. Βραβεία Γυναικών ΕΞΑΛΕΙΠΤΡΟΝ 2014.

30/8/2016 Τιμήθηκε από το Πολεμικό Ναυτικό (Τιμητική πλακέτα από τον Αρχηγό ΓΕΝ Αντιναύαρχο Γεώργιο Γιακουμάκη ΠΝ) για την προσφορά της στη Ναυτική Ιστορία.

2021 Βραβείο Α΄ Τάξεως Θετικών Επιστημών, Ακαδημία Αθηνών.

 Αποφθέγματα 

 Η Ιστορία, στο επίπεδο των σφαλμάτων, επαναλαμβάνεται γιατί πολλοί δεν την μελετούν επαρκώς και σε βάθος. 
 Κάποια βιβλία σου ζητούν από μόνα τους να τα γράψεις.Από τον πρόλογο του βιβλίου της συγγραφέως Υποβρύχιον ΠΡΩΤΕΥΣ Υ3 Η τελευταία τορπίλη

 Παραπομπές 

 Εξωτερικοί σύνδεσμοι 
Academia https://independent.academia.edu/ChristyEIoannidou

Προσωπική σελίδα https://perialos1.wixsite.com/christyeioannidou

By the Book https://www.bythebook.gr/vivlia/vivlia-kristi-e-ioannidou